
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése 
10. TANANYAGEGYSÉG: 
TÁRSAS TÁMOGATÁS KERESÉSE 
2012. augusztus
1. Összefoglaló
1.1. A tananyag egység célja

A tananyag egység átfogó célja a munkahelyen belüli társas támogatás beazonosítása. A társas támogatás fontosságának, mértékének, a hozzá kapcsolódó teljesítmény és jó munkahelyi közérzet felismerése.

A tananyag egység részcéljai: 

· a csoporton belüli társas támogatás vizsgálata; 
· a résztvevők társas támogatás szükségleteinek beazonosítása;
· a résztvevők működő társas támogatásának beazonosítása;
· a társas támogatás gyakoroltatása tréning és munkahelyi környezetben;

· a társas támogatással járó érzelmek megbeszélése.
1.2. Tartalmi sajátosságok, megszerzendő kompetenciák 

A tananyag egységben a résztvevők a munkahelyükön fellelhető társas támogatás rendszerét, és a társas támogatáshoz kapcsolódó érzelmeiket vizsgálják. Beazonosítják a munkahelyükön lévő társas támogatás formáit, beazonosítják azokat a területeket, ahol szükségük van társas támogatásra. Megfogalmazzák az egyes támogatások, vagy éppen az elmaradt támogatások által kiváltott érzelmeiket.
A témakörök feldolgozása egy gyakorlattal indul, amely során a résztvevők kiscsoportban tapasztalják meg a társas támogatás fontosságát a közös cél érdekében végzett csoportmunkában.  
Saját társas támogatási igényük megfogalmazása, valamint a munkahelyükön tapasztalt társas támogatási rendszer vizsgálata lehetőséget biztosít a résztvevőknek a munkahelyen történő tudatos támogatási hálózat kialakítására és működtetésére.

Az „Átsegítelek” gyakorlat alkalmat ad arra, hogy a résztvevők a támogatás kérését és a támogatás nyújtását alkalmazzák, gyakorolják, az ezzel kapcsolatos tapasztalataikat benyomásaikat megbeszéljék. A résztvevők, megbeszélik milyen érzelmeket váltott ki bennük a gyakorlat. Az érzelmek munkahelyi teljesítményre gyakorolt hatása jelentős, hiszen a jó munkahelyi közérzet elengedhetetlen a megfelelő teljesítményhez.
1.3. Követelmények a képzés szereplőitől
Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva a csoport- és kapcsolati diagnózis megfogalmazásához. A gyakorlatokban a különféle résztvevői viselkedések (pl. siket MMK-s, aki nem hallja a gyakorlatot vagy vak, aki nem tud rajzolni) esetén összehangolni a segítők és a résztvevők munkáját.
Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másoknak szóló visszajelzésben.
Szupervízor: biztosítsa a résztvevők ott létét, támogassa munkájukat

Résztvevők: értsék meg a munkahelyi normák, a csoport működésének sajátosságai fontosságát az eredményes munkavégzés érdekében. 
2. A tananyag egység felépítése és módszerei - programterv
	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP
	

	Bevezetés, köszöntő 
	1.

óra
	tréneri bevezető
	

	Papírtorony építés
	
	munkavégzés az újonnan (előző tananyag egység végén alakított) TCS-kben
	

	gyakorlat megbeszélése – milyen szerepek alakultak ki, milyen volt az együttműködés, az aktivitás, a hangulat, miben és hogyan támogatták egymást?
	
	
	

	Feladatkiadás
	
	
	

	Milyen nehézségeim vannak, miben jönne jól a támogatás?
	2.-4.

óra
	egyéni gyűjtés
1. feladat
	feladatlap

	További ajánlott gyakorlat:


	
	
	

	2. NAP
	

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Egyéni nehézségek és támogatási igények megbeszélése
	
	TCS megbeszélés
	

	Miben kapok, miben kaptam eddig támogatást a munkahelyemen?
	
	plenáris megbeszélés
2. feladat
	feladatlap

	munkahelyi támogatás helyzeteinek megfigyelése és összegyűjtése 
	2.-4.

óra
	egyéni megfigyelés, gyűjtés és megbeszélés TCS-ban 
3. feladat
	feladatlap

	További ajánlott gyakorlat:


	
	
	

	3. NAP
	

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Átsegítelek – gyakorlat (TCS-nként párban, egyik átvezeti a másikat a terem egyik feléből a másikba, egyik nem lát, az, akit átvezetnek, de megmondja, mit kér a másiktól annak érdekében, hogy átérjen, és közben el tudja végezni a kijelölt 3 feladatot - ) 1. (két TCS/óra)
	
	végrehajtás párokban, visszacsatolás TCS tagok által plenárisan, minden végrehajtás után
	

	Feladatkiadás
	
	
	

	munkahelyi támogatás kérés megfigyelése és összegyűjtése
	2.-4. óra
	egyéni gyűjtés, TCS megbeszélés
	

	További ajánlott gyakorlat:


	
	
	

	4. NAP
	

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Átsegítelek – gyakorlat (TCS-nként párban, egyik átvezeti a másikat a terem egyik feléből a másikba, egyik nem lát, az, akit átvezetnek, de megmondja, mit kér a másiktól annak érdekében, hogy átérjen, és közben el tudja végezni a kijelölt 3 feladatot - ) 2. (két TCS/óra)
	
	végrehajtás párokban, visszacsatolás TCS tagok által plenárisan, minden végrehajtás után
	

	Feladatkiadás
	
	
	

	Milyen érzelmeket váltott ki bennem a gyakorlat? Mennyire látszott ez, mennyire tudták a többiek?
	2.-4.

óra
	TCS megbeszélés
4. feladat
	feladatlap

	5. NAP
	

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Téma összefoglalása
	
	tréneri ismertető
	

	- 'Mi volt a legjobb a héten? ":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	2-4. óra
	TCS-ban
5. feladat
	Feladatlap: Mi volt a legjobb a héten?

Feladatlap: A hét tanulságai


	6. NAP
	

	Tantermi program
	1.

óra
	
	

	
	
	
	

	
	
	
	

	
	
	
	

	Feldolgozás munkahelyi környezetben
	2.

óra
	
	

	
	
	
	

	
	
	
	

	
	
	
	

	Feldolgozás munkahelyi környezetben
	3.

óra
	
	

	
	
	
	

	
	
	
	

	
	
	
	

	Feldolgozás munkahelyi környezetben
	4.

óra
	
	

	
	
	
	

	
	
	
	

	
	
	
	

	További ajánlott gyakorlat:


	
	
	


3. Tartalmi elemek 
Kapcsolat és kapcsolati háló

Hálózatot mindenki épít, akár akar, akár nem. Messze nem mindegy azonban, hogy milyet. A személyes kapcsolati hálónk sokkal inkább meghatározza az egyéni és nemzeti sorsunkat, semmint azt hinnénk. 

A hálózatépítésnek alapvetően két fajtája ismeretes: a biztonságkereső és az újdonságkereső. Az, hogy valaki a kettő közül melyik módon építi a kapcsolatait, a személyisége mellett a környezet hatásaitól is függ. 
Bármelyik fajta kapcsolati hálót építjük támogatást várunk attól, akivel kapcsolatba lépünk, azaz a kapcsolati háló a társas kapcsolat alapja.
A társas támogatás

A normális kapcsolathálózatok biztonságot jelentenek, valamint  hozzájárulnak egészségünk és  jólétünk megőrzéséhez.
A társas támogatás olyan kapcsolatrendszert jelöl, amely pozitív hatással van az egyénre.
A legfontosabb előnyök, amelyeket ez a kapcsolatrendszer magában hordoz: 
· kötődés, 
· gondoskodás, 
· beillesztés, 
· szereptanulás és szerepek kipróbálásának színtere, 
· megbízható szövetségek, 
· problémamegoldás (életvezetési tanácsokkal). 
A stressz-elméletek a társas támaszra úgy tekintenek, mint ami a strasszt okozó tényezők negatív hatását csökkenti. 
A társas támogatás személyek közötti tevékenységek összessége, az ember számára lelki nyereséget nyújthat – valójában ez a kapcsolat érzelmi oldalát, a megerősítést jelenti – az egyént a gondolkodás szintjén megerősíti hitében, az önmagáról alkotott képben, végül jelenthet konkrét, gyakorlati segítséget, tanács vagy javaslat formájában. 

Azok az emberek, akiknek széles a támogatói köre, gyakrabban rendelkeznek pozitív önképpel, többször képesek pozitívan hozzáállni a felmerült problémákhoz és könnyebben feledkeznek meg a mindennapi nehézségekkel együtt járó negatív érzelmeikről is. A társas támogatásnak szerves részét képezik azonban a hatalmi és információs kapcsolatok és viszonyok. Az, akinek széles és stabil támogatói köre van, könnyebben jut hozzá fontos információkhoz, és könnyebben tudja érdekeit/akaratát érvényesíteni.

A társas támogatás formái:

1. Az érzelmi támogatás 
· ha az egyén úgy érzékeli, hogy támogatják, törődnek vele, hogy fontosnak tartják véleményét és maguk közül valónak tekintik, 
· ha pozitív érzelmek - mint a másik szeretete, tisztelet, csodálata, el- és befogadása - kerülnek kinyilvánításra. 
2. Az instrumentális támogatás 
Anyagi javak a másik segítése céljából történő rendelkezésére bocsátását jelenti. A támogatás ezen formája azonban legtöbbször együtt jár az érzelmi támogatás érzetével, hiszen az anyagi javak ellentételezés nélküli átadása a fogadó félben az elismertség a szeretettség érzetét generálja. 
3. Az információs támogatás 
Bár immateriális javak, gyakran pénzben is kifejezhető értékük van, ezért az instrumentális támogatáshoz hasonlóan az infomációs támogatás is csupán ritkán valósul meg tiszta formájában; az érzelmi támogatás gyakran kísérő jelensége. Mivel az érzelmi és információs támogatás gyakran fordul elő egységben ez a szakirodalomban külön elnevezést is kapott. Az olyan információkat, közléseket, melyek a fogadó fél önértékelését (is) hivatottak javítani „megbecsülés”-nek nevezzük. 
A társas támogatás nem egyirányú folyamat. A támogatást nyújtó ellenszolgáltatást vár a támogatásért. Általában elég, ha ez az ellenérték a kapcsolat kölcsönös jellegében rejlik.
Érzelmek
(l. még 3. tananyagegység)

Az érzelem kulturális elmélete

A XX. század nagy részében számos antropológus szerint az érzelem tanult viselkedés, és a nyelvhez hasonlóan, kulturálisan öröklődik át. Ahogy előbb hallanod kell az anyanyelvedet, mielőtt megszólalnál rajta, ugyanúgy előbb boldog embereket kell látnod ahhoz, hogy magad is boldog lehess. E teória szerint a különböző kultúrákban élő emberek különböző érzelmeket élnek át. Az 1960-as évek végén Paul Ekman amerikai antropológus megpróbált tudományos bizonyítékokat gyűjteni ennek alátámasztására. Meglepetésére épp ennek ellenkezője bizonyosodott be. Az ő vizsgálatából származnak az első bizonyítékok arra, hogy az érzelem kulturális elmélete rossz nyomon jár. 
Ekman felkeresett egy távoli, írásbeliség nélküli kultúrát, az új-guineai fore nép földjét, ahol az emberek soha nem láthattak nyugati fényképeket vagy filmeket, így nem tanulhatták meg a nyugati érzelmeket. Ekman különböző történeteket mesélt el nekik, és megkérte őket, hogy három fénykép közül, amelyeken különböző érzelmeket kifejező amerikaiak voltak láthatók, válasszák ki azt, amelyik a leginkább illik a történethez. Az egyik történetben például valakinek a kunyhójában felbukkan egy vaddisznó, ami a nyugati emberekben félelmet váltana ki. Ekman megbizonyosodott arról, hogy vizsgálatának alanyai épp ugyanazokat az érzelmeket kötötték a történetekhez, mint a nyugatiak. További bizonyítékok gyűjtésére Ekman megkért néhány embert, hogy vágjon az egyes kérdéseknek megfelelő arckifejezést, és videóra rögzítette azokat. San Franciscóba visszatérve pedig elvégezte az eredeti kísérlet fordítottját: amerikaiakat kért meg, hogy a történetekhez válasszák ki a megfelelő – forák által mutatott – arckifejezést. A választások itt is teljesen egybeestek.
Amikor  Ekman először bemutatta eredményeit az Amerikai Antropológiai Társaság gyűlésén, nevetség tárgyává vált. Az érzelmek kulturális elmélete olyan mélyen gyökerezett, hogy bármiféle bírálatát kigúnyolták. Végül mégis Ekman nyerte meg a vitát. Az érzelmek kutatóinak körében ma már teljesen elfogadott, hogy legalábbis néhány érzelem nem tanult, hanem egyetemes és velünk-született. Ekman ezeket alapérzelmeknek nevezte. 
Alapérzelmek 
Nem létezik olyan kultúra, amelyben ne lennének meg az alapérzelmek, amelyek mélyen beépülnek az emberi agyba és semmi közük a tanuláshoz. A vakon született csecsemők is az érzelmeknek megfelelő arckifejezéseket mutatnak: mosolyognak, grimaszolnak és így tovább. 
Az érzelemkifejezések nem olyanok, mint a szavak. A szavak kultúráról kultúrára különböznek, az érzelmek inkább a lélegzetvételhez hasonlítanak: az emberi természet részét jelentik. 
Az alapérzelmeink tehát amolyan reflexszerű válaszok, amelyeket kevéssé vagyunk képesek tudatosan befolyásolni, és a reflexekhez hasonlóan sokkal gyorsabbak, mint bármi, amit akaratlagosan irányítunk. 
Alapérzelmek:

· öröm

· bánat

· harag

· félelem

· meglepetés

· undor

Az együttműködésről

Az „együttműködés” hétköznapjaink egyik gyakran használt fogalma: többnyire, mint egy kívánatos állapotot, elérendő célt, vagy mint meglétének fájdalmas hiányát fogalmazzuk meg. Ha sikeres együttműködésről hallunk beszámolót, ehhez általában pozitív érzelmek is fűződnek. 

Az együttműködés témaköre az emberi együttélés egyik legalapvetőbb kérdése és olyan univerzális törvényszerűségei vannak, amelyek alkotóelemei egyaránt felismerhetőek két személy, két szervezeti egység, két projekt, vagy akár két ország kapcsolatában.

Mit is értünk együttműködés alatt:

Két vagy több egyén, illetve csoport tudatos, önkéntes, összehangolt cselekvése valamely közös cél elérése érdekében, amelynek eredménye megosztható a felek között és hozzásegíti őket felismert szükségleteik kielégítéséhez.

Vegyük sorba a definíció leglényegesebb kitételeit és a jobb érthetőség kedvéért nézzük meg egy példán! A példa legyen egy utca lakóinak összefogása földútnak szilárd burkolattal való kiépítése.

Közös cél: legyen szilárd útburkolat, 
amelynek eredménye megosztható a felek között: mindannyian közlekedhetnek rajta;
hozzásegíti őket felismert szükségleteik kielégítéséhez: utálnak sárban, porban járni, most már időjárástól függetlenül gépkocsival behajthatnak a házukig; könnyebben tisztán tudják tartani lakásaikat stb. 
összehangolt cselekvésre van szükség, mivel egyedül egyikük sem tudná ezt a célt elérni, de fizikai, anyagi, szellemi erőforrásaik kellő összehangolásával igen; 
tudatos cselekvés esetén beszélhetünk csak együttműködésről. Ha például ezen az utcán minden nap, munkába jövet-menet áthalad egy úthenger, lévén a garázsa az utca végén és ezzel mintegy „előkészíti” a talajt a munkálatokhoz, akkor nem mondjuk, hogy együttműködik az utca lakóival, hiszen ez a cselekedete teljesen független. Ha a lakók kérésére egy bizonyos ideig megváltoztatja az útvonalát, hogy ne akadályozza őket a munkálatokban, akkor már beszélhetünk együttműködésről, hiszen tudatosan, összehangolt (kellő időben történt) cselekvésről van szó. 
Itt azonban még belép az önkéntesség kritériuma is. Nevezetesen az úthenger vezetője akkor volt együttműködő a lakókkal, ha azok kérésére maga döntött a más útvonal mellett. Ha viszont a lakók a főnökével beszélték meg, aki utasította őt, hogy másik útvonalon haladjon, akkor már az úthenger vezetőjére nem mondhatjuk, hogy együttműködött a lakókkal, csak a főnökével.

Az önkéntesség értemét az együttműködésben talán még jobban meg lehet világítani a rabszolgák és a rabszolgatartók viszonyának példájával. A piramisok építésénél hiába nevezhetjük összehangoltnak a rabszolgák munkáját, mégsem mondjuk azt, hogy együttműködtek a rabszolgatartókkal, hiszen az önkéntesség mozzanata enyhén szólva hiányzott.

Az együttműködés mértékére alapvető befolyással van, hogy a résztvevő felek számára a közös cél elérése mennyire szolgálja szükségleteik kielégítését: mennyire fontos a számukra az a szükséglet, amelyet az adott cél elérése érint, és milyen mértékben járul hozzá ehhez a szükségletünknek kielégítéséhez a konkrét cél elérése.

A fenti példánál maradva tegyük fel, hogy az egyik lakónak csak presztízs szempontból érdekes, hogy ne földes utcában lakjon, máskülönben őt egyáltalán nem zavarja. Ahhoz, hogy ennek a lakónak az együttműködésben való motivációját megértsük, két dolgot kell megtudnunk:

· mennyire törődök a jó hírével,

· a presztízse szempontjából mennyire játszik szerepet az, hogy földes, vagy köves úton lakik-e.

Ha egy rendkívül hiú emberről van szó, akit különösen bosszant, hogy pont ő lakik földes úton, (amikor mondjuk a komái emiatt még külön, ugratják is) akkor elmondhatjuk róla, hogy erősen motivált ebben az együttműködésben.

Az úthengervezető motivációja az együttműködésben még összetettebb lehet:

· Elképzelhető, hogy ő is azonosul a közös céllal, hogy legyen szilárd útburkolat, mert ez számára is megkönnyíti, meggyorsítja a közlekedést. Ebben az esetben ő is közvetlenül motivált az út elkészítésében, akár csak a lakók.

· Lehet, hogy számára teljesen közömbös az út milyensége, tehát elsődleges motivációja nincs az együttműködésben;

· de jó viszonyban van az ott lakókkal és ezt meg is akarja tartani, ez arra motiválja, hogy teljesítse kérésüket,

· a kerülőút meghosszabbítja a munkaidejét, amit nem akar vállalni, azaz ellenérdekeltsége van, és nem működik együtt a lakókkal,

· igaz, hogy valamennyi kényelmetlenséget jelent számára a lakók kérésének teljesítése, de alkatilag együttműködő alapelve, hogy „ha csak egy mód van rá segítsünk egymásnak, így előbb-utóbb mindannyian jobban járunk”, ezért vállalja a kerülőt.

Ahhoz tehát, hogy egy adott helyzetben az együttműködés esélyeit felmérjük rendkívül fontos, hogy megértsük a résztvevők motivációját, érdekeltségét. Az eddig leírtakon túl, van az együttműködésnek három további kulcsfontosságú feltétele:

· a bizalom,

· az egymás befolyásolása, az egymásra való ráhatás, ha kell a szankcionálás lehetősége, és

· a kommunikáció.

1. A bizalom

Bizalom abban, hogy a felek megtartják vállalt kötelezettségeiket, megteszik azt, ami rájuk hárul a feladatokból a közös cél elérése érdekében.

Ha nem bízom meg abban, hogy a másik megteszi, amit vállalt, ez negatívan fog hatni saját motivációmra, hogy a rám eső kötelezettséget teljesítsem. A másik fél azonban érzékelheti azt, hogy én húzódozom teljesíteni, amit vállaltam, tehát őbenne is megrendül a bizalom és így az ördögi kör bezárul. A bizalommal kapcsolatban a következő megállapításokat tehetjük:
a. Az egyik fél bizalmatlansága rövidesen bizalmatlanná teszi a másik felet is, tehát egy kapcsolatban hosszabb távon kölcsönös bizalomról, vagy kölcsönös bizalmatlanságról beszélhetünk. Nem valószínű, hogy az egyik fél tartósan bizalmatlan miközben a másik fél folyamatosan megbízik benne. Ez azért nem fordul elő, mert a bizalmatlanság előbb vagy utóbb olyan tényleges magatartással, cselekedetekkel párosul, melyek többnyire ténybeli alapot szolgáltatnak a másik félnek, hogy elveszítse bizalmát.

b. A bizalmat általában sokkal könnyebb elveszíteni, mint visszaszerezni.

A bizalmatlanságot a leginkább talán a ragályos betegséghez lehetne hasonlítani, amely alapjaiban tudja megfertőzni az emberi kapcsolatokat és amely, ha egyszer befészkelte magát az emberekbe nagyon nehezen távolítható el. Előfordulhat ez két ember kapcsolatában, egy szervezet egészében és egyes korszakokban, egy egész ország is áldozatául eshet ennek a „bacilusnak”.

c. A tartós együttműködésnek elengedhetetlen feltétele a kölcsönös bizalom. Más oldalról a sikeres együttműködés növeli a felek közötti bizalmat, amelyre építve tovább lehet bővíteni az együttműködést.
Ahogy az egyes résztvevők bizalmatlansága ragadós, úgy ezt a bizalomról is elmondhatjuk. Egy olyan helyzetben, ahol a felek még óvatosak, de bizalommal találkoznak valamelyikük részéről, ez kedvez a bizalom kiépítésének, de folyamata nehezebbnek tűnik, és nagyobb kitartást igényel, különösen ott, ahol már a bizalmatlanság megvetette a lábát.

2. Egymás befolyásolása, az egymásra való ráhatás, a büntetés lehetősége

Az egymás befolyásolása, az egymásra való ráhatás, a büntetés lehetősége az az eszköz, amely lehetőséget ad az együttműködésre olyan esetben is, amikor a bizalom nincs meg. Gondoljunk például két cég között új üzleti kapcsolat felvételére.

Az első szerződéseknél általában nagy óvatossággal járnak el, különböző biztosítékokat kötnek ki, és szankciókat helyeznek kilátásba. Később, ha pozitív tapasztalatokat szereztek egymásról, egyre lazábbá válnak a formális mozzanatok, a kialakult (kiépített) bizalom alapján már telefonon is köthetnek megállapodásokat egymással. Általában azonban továbbra is tudatában vannak annak, hogy a megállapodások be nem tartását olyan szankciók követhetnék, amelyek hosszabb távon több veszteséggel, mint előnnyel járnak. Az egymás fölötti befolyással kapcsolatban az együttműködés szempontjából a következő általános megállapítások tehetők:
a. A hosszútávon stabil együttműködésnek feltétele, hogy a felek kölcsönösen hatni tudjanak egymásra. Ahol ez a viszony aszimmetrikus, ott nehéz megállapítani, hogy az, ami a felszínen esetleg együttműködésnek látszik nem az erősebb akaratának érvényesítése-e a gyengébb féllel szemben, amely együttműködésnek csak azért látható, mert a gyengébb kénytelen „jó pofát” vágni hozzá. 

Ilyen esetben azért is különleges nehéz igazi, egyenlően előnyős együttműködést kialakítani, mert a gyengébb fél többnyire eleve nem meri valós érdekeit, szempontjait kifejezni. Azt, hogy az ilyen típusú aszimmetrikus kapcsolatban nem valódi együttműködésről van szó, akkor lehet felismerni, amikor megváltozik a hatalmi viszony, és a korábban gyengébb fél nem hajlandó a korábbi feltételek között folytatni a látszat együttműködést.

Egy másik jelzése annak, hogy csak látszat-együttműködésről van szó, hogy a gyengébb fél megpróbál kibújni a kötelezettsége alól, ha úgy érzi ez nem bizonyítható rá, vagy úgy sem tudják tetten érni.

b. A másik fölötti befolyásolás mértékének reális megállapítása nehéz.

Tipikus tévesztések:

· Különösen alá-, fölérendeltségi relációban jellemző, hogy az alacsonyabb pozícióban lévő nem ismeri fel hatalmát, amely származhat különlegesen fontos szaktudásából, részletes információból stb.

· Szervezeteken belül gyakran előfordul, hogy mindenki inkább kiszolgáltatottnak érzi magát a többieknek, mint sem érezné saját befolyásolási területeit. Emiatt fél, hogy kihasználják és ez az alapállás nem kedvez az együttműködő légkör kialakulásának.

· Egyes személyeknél – főleg vezetőknél – előfordul, hogy saját hatókörüket, fontosságukat túlbecsülik és túlhangsúlyozzák, emiatt viszont nem tudnak igazi együttműködő kapcsolatokat kialakítani.

c. A két lábon álló, stabil, saját erejét és lehetőségeit reálisan felmérő partnerek jó alapot nyújtanak az együttműködéshez.

d. Az együttműködés szempontjából a bizalom és a befolyásolás/ szankcionálás lehetősége komplementer tényezők: minél több van az egyikből, annál inkább tudja kompenzálni a másik esetleges hiányát.

Ez egyben azt is jelzi, hogy egy olyan helyzetben, ahol az együttműködést veszélyeztetni látszik a bizalom megingása, ott a szankciók kerülnek előtérbe. Ha ezek után visszatér az együttműködés a korábbi kerékvágásba, úgy – mint ezt korábban olvashattuk – pozitívan hathat a bizalom kialakítására, amely lehetővé teszi a szankciók hangsúlyának csökkentését.

3. A kommunikáció

A kommunikáció egy olyan alapvető feltétel az egész együttműködési folyamatban, mely az összes többi felszínre kerülésének és érvényesülésének alapvető eszköze.

· A kommunikáció teszi lehetővé, hogy a felek kapcsolatba kerüljenek, megfogalmazzák az együttműködés célját, azt a közös célt, amely hozzájárul szükségleteik kielégítéséhez.

· A tevékenységek összehangolása a kommunikáción keresztül történik.

· A befolyásolási  lehetőségek, egymás hatalmának érzékelése a kommunikáció során történik meg.

· A bizalom kiépítésében és fenntartásában is kulcsszerepe van a rendszeres és nyílt kommunikációnak. Kutatási eredmények bizonyítják, hogy a kommunikációnak önmagában  többnyire  bizalom erősítő hatása van. 
· Amikor kommunikációról beszélünk nem kizárólag a szóbeli közlések tartalmát értjük alatta, hanem minden olyan közlést, jelzést, viselkedést, cselekedetet, amelyet a partner(ek) észlel(nek), hiszen mindezen jelek alapján alakul ki véleményük, benyomásuk egymásról, amely alapvető az együttműködés jövőjét illetően.

4. Diasor
5. Tréneri instrukciók 
Gyakorlatok leírása
	Cím
	Papírtorony építés

	Cél
	Az együttműködés gyakorlása a csoportmunka során

	Sorszám
	Feladat lépései
	Időigény

	· 
	Feladatkiadás:
Minden csoportnak papírtornyot kell építeni 15 idő alatt. Az a csapat nyer, akinek a legmagasabb a tornya és elbír egy vonalzót.

Rendelkezésre álló eszközök: A4-es lapok, olló, cellux, ragasztó, tűzőgép, vonalzó.

Minden csoport választ maga közül egy megfigyelőt, aki a csoport munkáját figyeli a feladat végrehajtása során a megadott szempontok szerint.
	4’

	· 
	Megfigyelők kiválasztása
	1’

	· 
	Feladat végrehajtása
	15’

	· 
	Elkészült tornyok szemrevételezése, eredményhirdetés
	10’

	· 
	Megfigyelők visszacsatolása TCS-ben
	10’

	· 
	Tréneri összefoglaló
	10’

	Megbeszélés szempontja

· milyen szerepek alakultak ki, 
· milyen volt az együttműködés, az aktivitás, a hangulat, 
· miben és hogyan támogatták egymást?


	Résztvevők

min. 2 csoport egyenként 3-4 taggal, csoportonként 1 megfigyelővel.

	Időigény

60 perc

	Alkalmazási terület

Együttműködés, csoportműködés, társas támogatás


	Korlátok, javaslatok

Érdemes az erőforrásokat (papír, olló, cellux, ragasztó, tűzőgép, vonalzó) egyenlőtlenül elosztani, annak érdekében, hogy a csoportok egymással is együttműködjenek.

	Forrás

Rudas János: Delphi örökösei

	Eszközök

csoportonként: A4-es papír, olló, cellux, ragasztó, tűzőgép, vonalzó


	Gyakorlat variáció: 


	

	A TCS-ben való feldolgozás módja - Feladatkiadás

A TCS-k megfigyelői a megadott szempontok szerint visszacsatol a csoportnak a feladat végrehajtásról


FELADAT 1. nap

Milyen nehézségeim vannak, miben jönne jól a támogatás? 
Kérjük, a mellékelt feladatlapba rögzítse mindazokat a dolgokat, amelyek nehézséget okoznak Önnek a munkavégzése során, amikhez szüksége volna mások támogatására. Mindent jegyezzen le, ami eszébe jut!
FELADAT 2. nap

Miben kapok, miben kaptam eddig támogatást a munkahelyemen?  
Megkérjük a résztvevőket, hogy gondoljanak a napi munkavégzésükre és osszák meg a csoporttal milyen támogatást kap a munkájában. Az egyes támogatásokat beszéljük meg a csoporttal, ki kap hasonlót, miért jó az adott támogatás.  

Munkahelyi támogatás helyzeteinek megfigyelése és összegyűjtése
Kérjük a mellékelt feladatlapba rögzítse azokat a helyzeteket a mindennapi munkavégzése során, amelyekben támogatást kap.  
	Cím
	Átsegítelek

	Cél
	A feladat végrehajtás közbeni támogatás gyakorlása.

	Sorszám
	Feladat lépései
	Időigény

	1. 
	Feladatkiadás:

TCS-nként párban, egyik átvezeti a másikat a terem egyik feléből a másikba, egyik nem lát, az, akit átvezetnek, de megmondja, mit kér a másiktól annak érdekében, hogy átérjen, és közben el tudja végezni a kijelölt 3 feladatot

Feladatok:

1. menet közben kerüljön meg egy asztalt

2. menet közben lépjen át egy kötéldarabot

3. üljön le a terem végében elhelyezett székre

Megkérjük a résztvevőket, hogy a végrehajtás közbeni érzelmeiket azonosítsák és jegyezzék meg.
	5’

	2. 
	Párok alakítása, szembekötés, támogatások megfogalmazása páronként
	5’

	3. 
	Feladat végrehajtás (egyszerre egy pár)
	10’/pár

	4. 
	Visszacsatolás TCS tagok által plenárisan, minden végrehajtás után
	10’/pár

	5. 
	Tréneri összefoglaló
	10’

	Megbeszélés szempontja

Segített:

Miért azokat a támogatásokat kértem, amiket?
Megkaptam-e minden támogatást a páromtól, amit kértem?

Milyen támogatás segített volna még, hogy jobb legyen a feladat megoldása?

Segítő:

Hogyan érintett a támogatás?

Milyen más támogatást alkalmaztam? Miért?

	Résztvevők

Az ideális 6 fős kiscsoport. 



	Időigény

60 perc.



	Alkalmazási terület

Társas támogatás, együttműködés, mentorálás


	Korlátok, javaslatok

A tananyagegység során 4 napon hajtjuk végre a feladatot, úgy, hogy mindennap más-más TCS-ból alakítunk párokat, így a 4 nap 4 TCS-ja sorra kerül.


	Forrás

KONETT, Nagy/Salamon.



	Eszközök

szembekötő, asztal, szék, kötél


	Feladatkiadás

Munkahelyi támogatás kérés megfigyelése és összegyűjtése 
Kérjük, hogy visszatérve a munkahelyére figyelje meg és gyűjtse össze kitől és hogyan kér támogatásokat a munkavégzéséhez, illetve mások hogyan kérnek Öntől!


FELADAT 4. nap

Milyen érzelmeket váltott ki bennem a gyakorlat? Mennyire látszott ez, mennyire tudták a többiek?
Kérjük meg a résztvevőket, hogy a mai és az előző napi „Átvezetlek” gyakorlat során azonosított és megjegyzett érzelmeket beszéljék meg TCS-ben.  
FELADAT 5. nap

„Üzenet a liftből": Héten tapasztaltak feldolgozása: egyéni visszatekintés, saját aktivitás és tanultak értékelése
Kérjük, a mellékelt feladatlapba rögzítse azokat a dolgokat, amelyek a legjobbak voltak az Ön számára ezen a héten.
6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

